Vermoedelik ondergrondse eenheid in Staatsveiligheid
In 'n mediaverklaring sê die DA dat 'n amptelike ondersoek is gevra na beweringe dat daar 'n ondergrondse eenheid funksioneer binne die Staatsveiligheidsagentskap (SSA) en dat dit politieke teenstanders van pres. Jacob Zuma teiken, met direkte verslaggewing aan laasgenoemde en die betrokke minister David Mahlobo. Voorts word beweer dat die eenheid befonds word uit o.m. R17 miljoen in buitelandse valuta wat gesteel is tydens 'n inbraak in die kantore van SSA in Desember 2015.
Die inbraak is na bewering gevolg deur die volgende verdere inbrake by kantore van sleutelstaatsinstansies:
Intelligensie-eenheid van Dept. van Verdediging Des. 2015 – 50 skootrekenaars met sensitiewe inligting gesteel
Kantoor van die hoofregter Maart 2017 – 15 rekenaars met vertroulike inligting gesteel
Hoofkantoor van die Valke Julie 2017 – rekenaars gesteel
Nasionale Vervolgingsgesag Julie 2017 – 2 skootrekenaars gesteel
Dit blyk dat kabeldiefstal by die rioolaanleg te Frankfort veroorsaak dat nog meer rou riool as gewoonlik vryelik in die Wilgerivier en daarna in die Vaaldam inloop, wat miljoene mense van drinkwater voorsien. Kabeldiefstal en vandalisme wat by die onbewaakte rioolaanleg plaasgevind het, het die jarelange rioolprobleem nou vererger, 'n probleem wat ooglopend spruit uit swak bestuur en geen onderhoud deur die Mafube Munisipaliteit.
Op sy beurt bring hierdie besoedeling van die Wilgerivier 'n reuse probleem vir die Vaaldam mee, wat as waterbron dien vir groot dele van Gauteng as digsbevolkte provinsie in die land en die ekonomiese hartland van SA.
Afrikaner-boikot op 10 Oktober
Met verwysing na die oproep dat Afrikaners op 10 Oktober hul ekonomiese krag moet gebruik as 'n boodskap van protes teen die huidige diskriminerende en korrupte bedeling in SA, is die standpunt van Ditsem Nuus soos volg:
Ons steun die oproep, want daar word nie net gruwelik gediskrimineer teen Afrikaners in hul geboorteland nie, daar word inderwaarheid 'n onverklaarde burgeroorlog teen hulle gevoer. Lees op die webwerf van die koerant hoe feitelik en erg swart op wit misdaad is en hoe diep Afrikaners in armoede en morele verval versink het.
Desnieteenstaande vorm Afrikaners steeds die ruggraat van produktiwiteit in die land, maar word hul entrepreneursbelasting gulsig opgeslurp deur die ANC-bewind.
Met die boikot op 10 Oktober gaan dit nie oor ras nie, maar oor volk. Die Afrikaner – die Boer – is 'n volk in eie reg en ons is trots daarop, sonder dat ons neersien op enige ander identiteit. Dis tyd dat ware Afrikaners opstaan en self eienaarskap neem van hul toekoms.
Daarom sê ons: Op 10 Oktober doen inderdaad niks – as 'n klein begin na groot dinge.
Die waarheid kaalkop praat
Wat is die Afrikaanse vertaling van "To call a spade a spade"? By gebrek aan enige meerdere kennis, vertaal ons dit as "Om kaalkop die waarheid te praat" en dit is wat ons in die volgende opsigte wil doen:
Bloemfontein, eens die mooie Rosestad, is besig om uitmekaar te val weens korrupte, onkapabele en swart ANC-bestuur. Laasgenoemde bestuur Bloemfontein, wat deur die DA verteenwoordig word, met hul oormag stemme en setels uit Batho, uit die swart woongebiede van Bloemfontein en uit Botshabelo en Thaba Nchu. Daarmee stoomroller hulle Bloemfontein in die patetiese verval in wat tans plaasvind.
Die Vrystaat onder premier Ace Magashule is vir eie gewin, vir pres. Jacob Zuma met sy korrupte doelwitte en vir die Guptas gekaap. Die syfers en feite spreek vir hulself. Niemand beskryf dit beter as DA Wetgewer-leier Roy Jankielsohn nie. Google gerus. Die provinsie is 'n etterende sweer met sy korrupte staatsdiens, kadernepotisme, platgevalle munisipaliteite en munisipale dienslewering, grootste werkloosheid in SA en afwesigheid van enige buitelandse beleggings.
Suid-Afrika self is gestaatskaap, met 'n president wat, volgens die Grondwethof, vere voel vir sy ampseed om die belange van die Republiek en al sy burgers eerste te stel. Ons hoef nie meer te sê oor baie tragiese feite nie. Die vraag is net, wie gaan hom en sy meelopers betyds stop?
In 'n staat wat internasionaal as rommel geklassifiseer word, word miljarde rand deur die ANC-regering aangewend om sg. swart ekonomiese bemagtiging deur te voer - geld wat grootliks as belasting van blankes gevorder word om juis blankes te ondergrawe. Hoe lank gaan blankes nog onvoorwaardelik belasting aan die regering en hul korrupte SARS betaal?
Die hele grondkwessie in SA is 'n klug. Waar het blankes grond van swartes nou eintlik gesteel? Hoekom neem niemand die uitdaging op van TLU SA van 'n beloning van R100 000 rand vir enige sodanige bewys nie? Hoekom hou die staat miljoene hektaar grond verkry onder "grondhervorming" in pag en dra dit nie oor aan die swart en bruin begunstigdes nie? Wat van die miljoene hektaar staatsgrond in SA onder regeringsbeheer en dikwels onbenut? Wat van die sowat 95% mislukkingskoers van swart boere op "hervormde" grond? Hoekom aanhoudend karring met wetgewing en wat ookal om grond van blankes te ontneem? Wat sit regtig agter die aanhoudende bohaai oor "grondhervorming"?
Wat van die aanhoudende plaasmoorde en die barbaarsheid waarmee dit gepaard gaan? Hoekom gaan dit net voort en word geen spesiale maatreël getref om dit te stop, sodat die beste boere in die wêreld met vrymoedigheid as voedselprodusente kan aangaan om SA die enigste netto voedseluitvoerder op die vasteland te hou nie?
Wat van die toenemende verkragting van blanke vroue deur swartes? Die ergste denkbaar gebeur - 'n meisie word in haar werksplek so verkrag dat sy van trauma sterf; 'n boervrou word in haar plaashuis verkrag, vermoor en die huis op haar aan die brand gesteek; om slegs enkele onlangse voorvalle te noem.
Volgens die jongste syfers van StatsSA het die BNP in die eerste kwartaal vanjaar met 0,7% gekruip, volgende op 0,3% in die vorige kwartaal, wat beteken dat SA amptelik in 'n resessie is. Dit is as gevolg van inkrimping in feitlik alle ekonomiese sektore, insluitende vervaardiging en toerisme, maar die sektor wat die beste presteer het, is landbou - met 'n enorme styging van 22%. Dit is 'n sektor wat vanweë praktiese oorlewingsredes nog grotendeels in blanke hande is, maar terselfdertyd is dit een van die sektore wat die meeste deur 'n vyandiggesinde regering geteiken word vir "transformasie".
Ons het nog baie vrae, soos hoekom ressorteer Chinese immigrante nie onder SEB nie en hoekom betaal hulle nie BTW nie? Ter wille van die waarheid en ter wille van praktiese oorlewing in SA is die tyd vir politieke korrektheid verby.
Die 11de uitgawe van die Afrikaanse Woordelys en Spelreëls (AWS) is op 3 Augustus 2017 bekendgestel – 100 jaar nadat vir Afrikaans hierdie standaardnaslaanbron vir spelling en skryfwyse die lig gesien het. Die jongste uitgawe is saamgestel deur die Taalkommissie van die SA Akademie vir Wetenskap en Kuns, terwyl dit uitgegee is deur NB-Uitgewers onder die Pharos-handelsmerk.
Die 2017 AWS sluit talle nuwe woorde in wat die tydsgees en breër Afrikaanse taalgemeenskap weerspieël. Reëls is ook verander en vereenvoudig om Afrikaanse spelling en skryfwyse meer sistematies en dus makliker te maak. "Afrikaans is 'n dinamiese taal wat deurlopend ontwikkel en die jongste AWS is 'n opwindende, lewende bewys hiervan," sê prof. Gerhard van Huyssteen, voorsitter van die Taalkommissie.
Onder die nuwe toevoegings tot die 2017-AWS tel woorde wat te make het met tegnologiese ontwikkelinge, soos googleloer, hommeltuig, meem, warsender, antispioenware, selfie en skermgreep; woorde wat ontwikkeling in die samelewing weerspieël, soos bewarea, BRICS-land of Bricsland, bystanddood en hidrobreking. Leenwoorde of nuutskeppings waarvoor daar nie Afrikaanse woorde is nie, soos brownie, Chanoeka, muffin, nurk (die geluid wat seekoeie maak), venue en flop is ook ingevoeg. Voorts is heelwat nuwe woorde uit gebruiksvariëteite van Afrikaans, soos sg. Kaapse Afrikaans en Oranjerivier-Afrikaans ook opgeneem, bv. antie, dhaltjie, gangster en poenankies (oulik).
Die nuwe AWS is volledig omgeskakel in digitale formaat, met behulp van Pharos Woordeboeke, Tswane DJe en die Sentrum vir Tekstegnologie (CTexT) van die Noordwes-Universiteit.
Die uitvoerende hoof van Maroela Media Susan Lombaard het 'n insiggewende verslag op die Internet gepubliseer oor Afrikaanse leserstalle, wat in die eerste plek daarop dui dat die Afrikaanse lesersmark die afgelope jaar aansienlik gegroei het. Dit is hoofsaaklik omrede daar 'n groeiende verskuiwing was van Afrikaanse lesers van die gedrukte media na Afrikaanse digitale platforms.
Sy sê in haar verslag: "Indien mens in isolasie na die nuutste ABC-sirkulasiesyfers vir Afrikaanse gedrukte media kyk, sien jy dat die sirkulasiesyfers van koerante en tydskrifte onrusbarend vinnig val, met koerante wat 'n daling van 9% toon. Neem jy egter digitale syfers van dieselfde publikasies ook in oënskou, is die prentjie vir Afrikaans uiters positief." Lombaard wys daarop dat die tendens is dat Afrikaanse gedrukte media vir hulself digitale modelle skep, wat i.t.v. inkomste opmaak vir die verkiese van die gedrukte media.
Terselfdertyd het Maroela Media, met 'n gemiddelde maandelikse unieke leserstal van 1 416 445 vir die eerste kwartaal vanjaar, ook geskep uit die lesers wat Afrikaanse media verlaat het. Daar het dus 'n kruisbeweging van Afrikaanse lesers na verskillende digitale digitale platforms plaasgevind, met terselfdertyd nuwe Afrikaanse digitale lesers wat bygekom het. Die somtotaal is dat daar meer Afrikaanse lesers is as ooit.